Amerika, Rusia dhe plani për sistemin e mbrojtjes nga raketat
Rusia kundërshton planin amerikan për të instaluar një sistem të mbrojtjes nga raketat në Europën Qendrore dhe kjo çështje do të diskut
Administrata Bush e mbështeti me mjaft entusiazëm sistemin e propozuar prej saj për mbrojtjen nga raketat të përbërë nga 10 interceptorë në Poloni dhe një sistemi radari në Republikën Çeke. Zyrtarët amerikanë thanë se sistemi nevojitej për të mbrojtur Europën dhe Shtetet e Bashkuara ndaj kërcënimeve të mundshme nga vende të tilla si Irani. Por Daryll Kimball, Drejtor Ekzekutiv i Shoqatës për Kontrollin e Armëve – një firmë private kërkimesh – thotë se Irani nuk përbën ndonjë kërcënim tani për tani. Kimball dhe ekspertë të tjerë thonë se administrata e re e Presidentit Obama nuk është dhe aq e përkushtuar ndaj sistemit antiraketë sa ishte Presidenti Bush. Mburoja antiraketë do të diskutohet në takimin e nivelit të lartë të Moskës mes presidentëve Obama dhe Medvedev. Rusët e kanë kritikuar me forcë sistemin duke thënë se ai ve në shënjestër Moskën – një pikpamje kjo që hidhet poshtë nga zyrtarët amerikanë. Ja ç’thotë David Krejmër, ish zyrtar i lartë i Departamentit amerikan të Shtetit gjatë administratës Bush: Robert Legvold i Universitetit Columbia, thotë se rusët e shikojnë mburojën antiraketë si hapin e parë të një plani me përmasa të mëdha. David Krejmer thotë se janë bërë përpjekje për ta bindur Rusinë të marrë pjesë në mburojën antiraketë. Ekspertët thonë se do të jetë interesante të shihet nëse gjatë takimit të nivelit të lartë të Moskës do të jenë apo në gjendje presidentët Obama dhe Medvedev të ngushtojnë dallimet dhe të mos lejojnë që çështja e mburojës antiraketë të kthehet në një pengesë të madhe për përmirësimin e marrëdhënieve Uashington-Moskë. //ii